Ο **Ζερεμί Ματιέ**, είναι Γάλλος ποδοσφαιριστής. Γεννήθηκε στο Luxeuil-les-Bains στις 29 Οκτωβρίου 1983 και αγωνίζεται για τη  Luynes Sports στη θέση του κεντρικού και αριστερού αμυντικού.

Καριέρα
-------

### Σοσό

Ο Ζερεμί ξεκίνησε την καριέρα του στην μεγαλύτερη ομάδα της περιοχής Φρανς-Κοντέ, την ΦΚ Σοσό-Μονμπελιάρ. Πραγματοποίησε το ντεμπούτο του στην Λιγκ 1, στην διάρκεια της σεζόν 2002–03, σε ένα ματς πρωταθλήματος απέναντι στη ΚΣ Σεντάν μπαίνοντας ως αλλαγή στο τέλος του αγώνα. Παρά το γεγονός πως ήταν μόλις 18 ετών, έγινε μέλος της βασικής εντεκάδας του συλλόγου 11, και σύντομα είχε αντίκτυπο σκοράροντας το πρώτο του επαγγελματικό γκολ στο μόλις τρίτο του ματς στο πρωτάθλημα σε μια ισοπαλία 2–2 απέναντι στην Ρεν. Πραγματοποίησε 23 εμφανίσεις στο πρωτάθλημα εκείνη τη σεζόν σκοράροντας 4 γκολ, τα οποία περιελάμβαναν, εξαιρουμένου του πρώτου, ένα γκολ ισοφάρισης απέναντι στην Παρί Σεν Ζερμέν, και δύο νικητήρια γκολ απέναντι στην Ναντ και την Χάβρη. Οι εμφανίσεις του, μαζί με αυτές της ομάδας, ήταν ο κύριος παράγοντας που η ομάδα τερμάτισε στο πρωτάθλημα στην 5η θέση και προκρίθηκε για το Κύπελλο ΟΥΕΦΑ.

Στην διάρκεια των επόμενων δύο σεζόν, ο Ζερεμί συνέχισε τις μεγάλες εμφανίσεις αγωνιζόμενος σε 63 ματς πρωταθλήματος και σκοράροντας 6 γκολ στο πρωτάθλημα. Τα πήγε εξίσου καλά στην Ευρώπη αγωνιζόμενος σε 14 ματς και σκοράροντας 2 γκολ. Βοήθησε επίσης την Σοσό να κατακτίσει το Λιγκ Καπ Γαλλίας το 2004. Οι εμφανίσεις του με την Σοσό προσέλκισαν το ενδιαφέρον της ιταλικής Γιουβέντους, των αγγλικών Νιούκασλ Γιουνάιτεντ, Έβερτον, και Σαουθάμπτον.

### Μετακίνηση στην Τουλούζ

Μετά την ανακοίνωση της πρόθεσής του να αποχωρήσει από την ομάδα και έχοντας μόλις έναν εναπομείναντα χρόνο στο συμβόλαιό του, η Σοσό αποδέχτηκε να δεχτεί προσφορές για τον παίκτη. Τελικά, συμφώνησε να μεταγγραφεί στην Τουλούζ έχοντας αποδεχτεί τετραετές συμβόλαιο συνεργασίας. Πραγματοποίησε το ντεμπούτο του στο πρωτάθλημα με την Τουλούζ απέναντι στην πρώην ομάδα του Σοσό αγωνιζόμενος ολόκληρο το 90λεπτο σε μια νίκη με 1–0. Συνέχισε τις θετικές εμφανίσεις αγωνιζόμενος σε 36 ματς πρωταθλήματος και σκοράροντας δύο γκολ απέναντι στην ΑΚ Αζαξιό και την Τρουά. Την επόμενη σεζόν, πραγματοποίησε 32 εμφανίσεις στο πρωτάθλημα και σκόραρε δύο ακόμη γκολ βοηθώντας την Τουλούζ να προκριθεί για το ΟΥΕΦΑ Τσάμπιονς Λιγκ, τερματίζοντας 3ηεκείνη τη σεζόν στο πρωτάθλημα. Πάντως, τόσο ο Ματιέ όσο και η Τουλούζ είχαν μια τραγική σεζόν 2007-08 με τον Ματιέ να σπάει ένα κόκκαλο του ποδιού του, που τον ανάγκασε να χάσει την μισή σεζόν, και την Τουλούζ να τερματίζει μόλις έναν βαθμό πάνω από τη ζώνη του υποβιβασμού. Αυτό οδήγησε τον Ματιέ να αρχίσει να σχεδιάζει το μέλλον του μακριά από την πόλη του γαλλικού νότου.

### Μεταγγραφικά σενάρια και επιτυχία

Παρά το έντονο ενδιαφέρον από την ιταλική ΑΣ Ρόμα και άλλες ιταλικές ομάδες, η Τουλούζ αρνήθηκε τις προτάσεις με την ελπίδα να πείσει τον Ματιέ να παραμείνει στην ομάδα. Ο Ματιέ απάντησε απορρίπτοντας μια ανανέωση συμβολαίου, κάτι που είχε σαν αποτέλεσμα να μπορεί νη φύγει από την ομάδα με βάση τον νόμο Μποσμάν ως ελεύθερος το επόμενο καλοκαίρι. Παράλληλα συμφωνήθηκε ανάμεσα στην Τουλούζ και τον Ματιέ ο παίκτης να παραμείνει για ολόκληρη την σεζόν στην ομάδα, μετά την απόρριψη από την Τουλούζ πρόταση ύψους 4.5 εκατομμυρίων ευρώ από την Μπορντό.

Παρά τα όσα γινόντουσαν σχετικά με την μεταγγραφή του, ο Ζερεμί παρέμεινε πιστός στις αγωνιστικές του υποχρεώσεις με την ομάδα. Πραγματοποίησε 31 εμφανίσεις στο πρωτάθλημα στη διάρκεια της σεζόν 2008–09, συνεισφέροντας στην επιτυχημένη πορεία της ομάδας στο πρωτάθλημα, όσο και στην επιτυχία της ομάδας στο Κύπελλο Γαλλίας, όπου αποκλείστηκε στον ημιτελικό από την μετέπειτα κυπελλούχο Γκανγκάμπ.

### Βαλένθια

Στις 10 Ιουνίου 2009, ανακοινώθηκε ότι ο Ζερεμί θα αποτελούσε το πρώτο καλοκαιρινό μεταγγραφικό απόκτημα του Ουνάι Έμερι για το ισπανικό μεγαθήριο Βαλένθια ΚΦ μετά την συμφωνία με τον αριστερό μπακ για συμβόλαιο διάρκειας τριών χρόνων. Η μεταγγραφή ολοκληρώθηκε στις 1 Ιουλίου 2009. Πραγματοποίησε το ντεμπούτο του με την ομάδα σε μια νίκη με 2–0 απέναντι στην Σεβίλλη ΦΚ.

Στατιστικά σε συλλογικό επίπεδο
-------------------------------

Ως τις 11 Ιανουαρίου 2010

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμμετοχές | Γκολ | Συμμετοχές | Γκολ | Συμμετοχές | Γκολ | Συμμετοχές | Γκολ |
| **Σοσό** | 2002–03 | 23 | 4 | ? | ? | 0 | 0 | ? | ? |
| 2003–04 | 29 | 3 | ? | ? | 6 | 1 | ? | ? |
| 2004–05 | 34 | 2 | ? | ? | 8 | 1 | ? | ? |
| **Σύνολο** | 86 | 9 | ? | ? | 14 | 2 | ? | ? |
| **Τουλούζ** | 2005–06 | 35 | 2 | ? | ? | 0 | 0 | ? | ? |
| 2006–07 | 32 | 2 | ? | ? | 0 | 0 | ? | ? |
| 2007–08 | 14 | 1 | ? | ? | 2 | 0 | ? | ? |
| 2008–09 | 31 | 0 | ? | ? | 0 | 0 | ? | ? |
| **Σύνολο** | 112 | 5 | ? | ? | 2 | 0 | ? | ? |
| **Βαλένθια ΚΦ** | 2009–10 | 23 | 1 | 1 | 0 | 5 | 0 | 29 | 1 |
| **Σύνολο** | 13 | 1 | 1 | 0 | 5 | 0 | 18 | 0 |
| Σύνολο Καριέρας | ? | 15 | ? | ? | ? | ? | ? | ? |

Διακρίσεις
----------

### ΦΚ Σοσό

* Λιγκ Καπ Γαλλίας: 2004

### Μπαρτσελόνα

* Πρωτάθλημα Ισπανίας: 2015 και 2016
* Κύπελλο Ισπανίας: 2015, 2016 και 2017
* Τσάμπιονς Λιγκ: 2015
* ΟΥΕΦΑ Σούπερ Καπ: 2015
* Σούπερ Καπ Ισπανίας: 2016

### Σπόρτινγκ Λισαβόνας

* Λιγκ Καπ Πορτογαλίας: 2018

Παραπομπές
----------

1. ↑  Sedan v. Sochaux Match Report[*νεκρός σύνδεσμος*]
2. ↑  Rennes v. Sochaux Match Report[*νεκρός σύνδεσμος*]
3. ↑  «PSG v. Sochaux Match Report». Αρχειοθετήθηκε από το πρωτότυπο στις 20 Ιανουαρίου 2009. Ανακτήθηκε στις 27 Σεπτεμβρίου 2019.
4. ↑  Nantes v. Sochaux Match Report[*νεκρός σύνδεσμος*]
5. ↑  «Sochaux v. Le Havre Match Report». Αρχειοθετήθηκε από το πρωτότυπο στις 19 Οκτωβρίου 2008. Ανακτήθηκε στις 27 Σεπτεμβρίου 2019.
6. ↑  Juve watch Sochaux stars
7. ↑  Sochaux starlet in demand
8. ↑  Sochaux open Mathieu talks
9. ↑  «Sochaux v. Toulouse Match Report». Αρχειοθετήθηκε από το πρωτότυπο στις 20 Φεβρουαρίου 2009. Ανακτήθηκε στις 27 Σεπτεμβρίου 2019.
10. ↑  Mathieu to undergo surgery
11. ↑  «une destination surprise pour Jérémy Mathieu?». Αρχειοθετήθηκε από το πρωτότυπο στις 27 Φεβρουαρίου 2009. Ανακτήθηκε στις 14 Δεκεμβρίου 2011.
12. ↑  Mathieu eyes Roma move
13. ↑  «Fiorentina, Palermo chasing Toulouse wing-back Mathieu». Αρχειοθετήθηκε από το πρωτότυπο στις 15 Σεπτεμβρίου 2012. Ανακτήθηκε στις 15 Δεκεμβρίου 2011.
14. ↑  Genoa closing in on Mathieu
15. ↑  Toulouse block Mathieu move
16. ↑  «Jeremy Mathieu, nuevo jugador del VCF». Αρχειοθετήθηκε από το πρωτότυπο στις 16 Ιουνίου 2009. Ανακτήθηκε στις 15 Δεκεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημο Προφίλ του στην Ιστοσελίδα της Βαλένθια
* Προφίλ BDFutbol
* Προφίλ LFP
* Στατιστικά του παίκτη από την L'Équipe (Γαλλικά)
* Προφίλ στο Transfermarkt
* Στατιστικά και βιογραφικό στο Ciberche (Ισπανικά)

|  |  |  |  |
| --- | --- | --- | --- |
| 

| π • σ • ε
Μπαρτσελόνα – τωρινή ομάδα |
| --- |
|  |
| 

* 1 Τερ Στέγκεν
* 2 Ντεστ
* 3 Πικέ
* 4 Αραούχο
* 5 Μπουσκέτς Αρχηγός
* 6 Πουτζ
* 7 Ντεμπελέ
* 8 Μέμφις
* 10 Φατί
* 11 Ντεμίρ
* 12 Μπρέιθγουεϊτ
* 13 Νέτο
* 14 Κουτίνιο
* 15 Λανγκλέ
* 16 Πέδρι
* 17 Λ. ντε Γιονγκ
* 18 Άλμπα
* 19 Αγουέρο
* 20 Ρομπέρτο
* 21 Φ. ντε Γιονγκ
* 22 Μιγκέθα
* 23 Ουμτιτί
* 24 Γκαρθία
* Προπονητής: Κούμαν

 |

 |